যোগেশ চান্দেকর
যোগেশ চান্দেকর (হিন্দি: योगेश चांदेकर) একজন ভারতীয় চিত্রনাট্যকার। তিনি আন্ধাধুন চলচ্চিত্র রচনার জন্য সর্বাধিক পরিচিত। এই কাজের জন্য তিনি শ্রীরাম রাঘবন, অরিজিৎ বিশ্বাস, পূজা লধা সুরতি ও হেমন্ত এম. রাওয়ের সাথে যৌথভাবে শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার, ফিল্মফেয়ার পুরস্কার-সহ একাধিক পুরস্কার অর্জন করেন। এছাড়া তিনি মনিকা, ও মাই ডার্লিং (২০২২) চলচ্চিত্রের জন্য শ্রেষ্ঠ কাহিনি বিভাগে আইফা পুরস্কারের মনোনয়ন লাভ করেন।